Úradný vestník L 199 , 07/08/2003 S. 0004 - 0011



Nariadenie Komisie (ES) č. 1402/2003; z 1. augusta 2003, ktoré ustanovuje rozpis tabuliek a definície týkajúce sa štatistických zisťovaní plôch vysadených viničom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 357/79 z 5. februára 1979 o štatistických plochách vysadených viničom [1], zmenené a doplnené nariadením (ES) č. 2329/98 [2], a najmä na jeho článok 4 ods. 2, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [3], naposledy zmenené a doplnené nariadením (ES) č. 2585/2001 [4], a najmä na jeho článok 73, keďže: (1) 1. nariadenie Komisie (EHS) č. 991/79 zo 17. mája 1979, ktoré ustanovuje rozpis tabuliek a definície týkajúce sa štatistických zisťovaní plôch vysadených viničom a ktoré zrušilo nariadenia č. 143 a č. 26/64/EHS [5], bolo podstatne zmenené a doplnené [6]. V záujme jasnosti a prehľadnosti by sa malo uvedené nariadenie kodifikovať; (2) 2. podľa nariadenia (EHS) č. 357/79 musia členské štáty predkladať výsledky základných zisťovaní vo forme rozpisu tabuliek, ktoré sa prijmú v súlade s postupom ustanoveným v článku 8 uvedeného nariadenia; (3) 3. na zabezpečenie porovnateľnosti údajov v týchto tabuľkách je potrebné stanoviť určité definície týkajúce sa základných zisťovaní; (4) 4. opatrenia tohto rozhodnutia sú v súlade so stanoviskom Stáleho výboru poľnohospodárskej štatistiky a Riadiaceho výboru pre víno, PRIJALA TOTO NARIADENIE: Článok 1 Formu rozpisu tabuliek základných zisťovaní plôch vysadených viničom stanovuje príloha I. Článok 2 1. Definície týkajúce sa základných zisťovaní sú v prílohe II. 2. Vzhľadom na to, že základné štatistické zisťovania pokrývajú situáciu na konci vinárskeho roka, plocha vysadená viničom, opätovne vysadená alebo vrúbľovaná počas vinárskeho roka predchádzajúceho zisťovania sa bude považovať za mladšiu ako jeden rok. Článok 3 Ruší sa nariadenie (EHS) č. 991/79. Odkazy na uvedené zrušené nariadenie platia ako odkazy na toto nariadenie a čítajú sa v súlade s tabuľkou zhody v prílohe IV. Článok 4 Toto nariadenie nadobudne účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. augusta 2003 Za Komisiu Pedro Solbes Mira člen Komisie [1] Ú. v. ES L 129, 28. 5. 1979, s. 1 [2] Ú. v. ES L 54, 5.3.1979, s. 124 [3] Ú. v. ES L 291, 30.10.1998, s. 2 [4] Ú. v. ES L 179, 14.7.1999, s. 1 [5] Ú. v. ES L 345, 29.12.2001, s. 10 [6] Ú. v. ES L 129, 28.5.1979, s. 1 -------------------------------------------------- PRÍLOHA I TABUĽKA 1 HOSPODÁRSTVA, OBRÁBANÁ PLOCHA VYSADENÁ VINIČOM A VYUŽÍVANÁ POĽNOHOSPODÁRSKA PLOCHA (PP), ROZDELENÉ PODĽA TYPU VÝROBY A VEĽKOSTNEJ TRIEDY +++++ TIFF +++++ +++++ TIFF +++++ TABUĽKA 2 HOSPODÁRSTVA, OBRÁBANÁ PLOCHA VYSADENÁ VINIČOM [1] A VYUŽÍVANÁ POĽNOHOSPODÁRSKA PLOCHA (PP) ROZDELENÉ PODĽA VEĽKOSTNEJ TRIEDY A PERCENTUÁLNEHO PODIELU PP, VYSADENEJ VINIČOM 2.1. Všetky hospodárstva. 2.2. Hospodárstva, kde je celá plocha venovaná výrobe akostných vín VUR. 2.3. Hospodárstve, kde je celá plocha venovaná výrobe iných vín. 2.4. Hospodárstve, kde je celá plocha venovaná odrodám stolového hrozna. 2.5. Hospodárstve, kde je celá plocha venovaná odrodám hrozna na sušenie [2]. 2.6. Iné hospodárstva, ktoré majú plochy vysadené viničom [3] +++++ TIFF +++++ TABUĽKA 3 HOSPODÁRSTVA A PLOCHA VYSADENÁ VINIČOM S MUŠTOVÝMI ODRODAMI HROZNA ROZDELENÉ PODĽA VEĽKOSTNEJ TRIEDY A PERCENTUÁLNEHO PODIELU PLOCHY VYSADENEJ VINIČOM S MUŠTOVÝMI ODRODAMI HROZNA NA VÝROBU AKOSTNÉHO VÍNA VUR +++++ TIFF +++++ TABUĽKA 4 PLOCHA VYSADENÁ MUŠTOVÝMI ODRODAMI HROZNA ROZDELENÁ PODĽA ODRÔD A VEKU VINIČA, V HEKTÁROCH +++++ TIFF +++++ TABUĽKA 5 PLOCHA VYSADENÁ VINIČOM MUŠTOVÝCH ODRÔD HROZNA ROZDELENÁ PODĽA TYPU VÝROBY A TRIEDY VÝNOSU, V HEKTÁROCH +++++ TIFF +++++ [1] Plocha na výrobu vegetatívneho rozmnožovacieho materiálu sa nezohľadnila v tabuľkách 2.1 až 2.6. [2] Voliteľné pre všetky členské štáty okrem Grécka. [3] "Iné" znamená hospodárstva nezahrnuté do hospodárstiev 2.2, 2.3, 2.4 a 2.5. -------------------------------------------------- PRÍLOHA II Pre účel tohto nariadenia sa budú uplatňovať nasledujúce definície: a) "hospodárstvo": technicko-hospodárska jednotka pod jednotným riadením, ktorá vyrába poľnohospodárske výrobky; b) "využívaná poľnohospodárska plocha (PP)": celková plocha ornej pôdy, trvalých pasienkov a lúk, pôda, na ktorej sa pestujú trvalé plodiny a rodinné záhrady; c) "obrábaná plocha vysadená viničom": celková plocha pôdy, na ktorej sa pestuje vinič, rodiaci alebo ešte nerodiaci, určená na výrobu hrozna alebo vegetatívneho rozmnožovacieho materiálu viniča, ktorá je pravidelne obrábaná, s cieľom získať z nej trhový výrobok; d) "plocha vysadená muštovými odrodami hrozna pre akostné víno VUR": plocha vysadená muštovými odrodami hrozna vhodnými na výrobu akostných vín vyrobených v určitých regiónoch (VUR) v súlade s ustanoveniami nariadenia (ES) č. 1493/1999 a ustanoveniami na vykonávanie tohto nariadenia, ako aj národnými ustanoveniami prijatými v zmysle toho nariadenia; e) "plocha vysadená muštovými odrodami hrozna pre iné vína": obrábaná plocha vysadená muštovými odrodami hrozna pre výrobu iných vín ako akostné vína VUR; f) "vinársky rok": vinársky rok sa začína 1. augusta a končí 31. júla; g) „vegetatívny rozmnožovací materiál viniča; škôlky, rodičovský vinič pre podpníky “: v zmysle smernice Rady 68/193/EHS z 9. apríla 1968 o obchodovaní s vegetatívnym rozmnožovacím materiálom viniča [1]; h) „ muštové odrody hrozna; stolové odrody hrozna“: v zmysle definície nariadenia (ES) č. 1493/1999. [1] Ú. v. ES L 129, 28. 5. 1979, s. 1 -------------------------------------------------- PRÍLOHA III Zrušené nariadenie s jeho zmenami a doplnkami Nariadenie Komisie (EHS) č. 991/79 (Ú. v. ES L 129, 28. 5. 1979, s. 1) Nariadenie Komisie (EHS) č. 2802/85 (Ú. v. ES L 265, 8. 10. 1985, s. 15) -------------------------------------------------- PRÍLOHA IV TABUĽKA ZHODY Nariadenie (EHS) č. 991/79 | Toto nariadenie | Články 1 a 2 | Články 1 a 2 | Článok 3 | - | - | Článok 3 | - | Článok 4 | Príloha I | Príloha I | Príloha II | Príloha II | - | Príloha III | - | Príloha IV | --------------------------------------------------